[{"text_idx": "#000003", "text": "Franz Schuberti kodulinnas Viinis valitses pa\u0308rast Napoleoni so\u0303du kestnud rahuperioodil 19. sajandi esimesel poolel kunsti- ja kultuuriliikumine, mis sai hiljem tuntuks biidermeieri nime all. Biedermeier on kahe so\u0303na kombinatsioon: saksakeelne bieder ta\u0308hendab \u201elihtsat\u201c vo\u0303i \u201epretensioonitut\u201c ja Meier on u\u0308ks levinumaid saksa perekonnanimesid \u2013 niisiis vo\u0303ib seda to\u0303lkida kui \u201etavaline mees\u201c."}, {"text_idx": "#000004", "text": "Kitarr oli 18.\u201319. sajandi vahetuse Austrias koduses musitseerimises u\u0308lipopulaarne instrument. Na\u0308iteks tuli Franz Xaver Gruberi kuulus jo\u0303ululaul \u201ePu\u0308ha o\u0308o\u0308\u201c 1818. aastal esmaettekandele kitarri saatel."}, {"text_idx": "#000005", "text": "Schubert on hilisklassitsismi ja vararomantismi u\u0308ks ma\u0308rkimisva\u0308a\u0308rsemaid heliloojaid, kes jo\u0303udis 20-aastase karja\u0308a\u0308ri jooksul luua palju muusikat eri z\u030canrites. Ta kirjutas u\u0308htekokku u\u0308le 1000 teose: oopereid, su\u0308mfooniaid, missasid, klaverisonaate, ava-, soolo- ja koorilaule. Schuberti looming on vo\u0303itnud kuulajate su\u0308damed oma rikaste harmooniate ja lihtsate meeldeja\u0308a\u0308vate meloodiatega."}]